Charles Augustus Young

Charles Augustus Young (* 15. december 1834 – † 3. január 1908) bol jeden z popredných slnečných spektroskopistov Spojených štátoch amerických. Zomrel vo svojom rodisku na zápal pľúc. Pozoroval zatmenia Slnka a zaoberal sa slnečnou spektroskopiou. Vyštudoval na Dartmouth College, kde sa stal profesorom v roku 1865, zostal tu až do roku 1877, keď odišiel na Princeton University.

Bol úspešný pedagóg a popularizátor vedy, napísal populárnu a používanú sériu astronomických učebníc, vrátane diela Manual of Astronomy. O mnoho rokov neskôr, v roku 1927, keď Henry Norris Russell, Raymond Smith Dugan a John Quincy Stewart písali vlastnú dvojzväzkovú učebnicu, nazvali ju Astronomy: A Revision of Young’s Manual of Astronomy (v doslovnom preklade Astronómia: revízia Youngovho Manuálu astronómie).

Zaujímavosti 
 Objavil galaxiu NGC 6187
 Je po ňom pomenovaná planétka 2165 Young

Iné projekty

Zdroj 

Astronómovia USA